
[bookmark: TextBodyBegin]Το Ευρωπαϊκό Κοινοβούλιο,
–	έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2023[footnoteRef:1], [1:  	ΕΕ L 58 της 23.2.2023, σ. 1, ELI: http://data.europa.eu/eli/budget/2023/1/oj.] 

–	έχοντας υπόψη τους ενοποιημένους ετήσιους λογαριασμούς της Ευρωπαϊκής Ένωσης για το οικονομικό έτος 2023 (COM(2024)0272 – C10‑0071/2024)[footnoteRef:2], [2:  	ΕΕ C, C/2024/5462, 10.10.2024, ELI: http://data.europa.eu/eli/C/2024/5462/oj.] 

–	έχοντας υπόψη την ετήσια έκθεση δραστηριοτήτων του Ελεγκτικού Συνεδρίου για το 2023 και την ετήσια έκθεσή της σχετικά με τη δημοσιονομική και χρηματοοικονομική διαχείριση για το 2023,
–	έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2023, που συνοδεύεται από τις απαντήσεις των οργάνων[footnoteRef:3], [3:  	ΕΕ C, C/2024/5882, 9.10.2024, ELI: http://data.europa.eu/eli/C/2024/5882/oj.] 

–	έχοντας υπόψη τη δήλωση αξιοπιστίας[footnoteRef:4] η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2023, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης, [4:  	ΕΕ C, C/2024/6041, 10.10.2024, ELI: http://data.europa.eu/eli/C/2024/6041/oj.] 

–	έχοντας υπόψη το άρθρο 314 παράγραφος 10 και τα άρθρα 317, 318 και 319 της Συνθήκης για τη λειτουργία της Ευρωπαϊκής Ένωσης,
–	έχοντας υπόψη τον κανονισμό (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012[footnoteRef:5], και ιδίως τα άρθρα 59, 118, 260, 261 και 262, [5:  	ΕΕ L 193 της 30.7.2018, σ. 1, ELI: http://data.europa.eu/eli/reg/2018/1046/oj.] 

–	έχοντας υπόψη τον κανονισμό (ΕΕ, Ευρατόμ) 2024/2509 του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2024, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης[footnoteRef:6], και ιδίως τα άρθρα 59, 118, 266, 267 και 268, [6:  	ΕΕ L, 2024/2509, 26.9.2024, ELI: https://eur-lex.europa.eu/eli/reg/2024/2509/oj.] 

–	έχοντας υπόψη το άρθρο 102 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A10-0047/2025),
1.	χορηγεί απαλλαγή στον Γενικό Γραμματέα του Ελεγκτικού Συνεδρίου όσον αφορά την εκτέλεση του προϋπολογισμού του Ελεγκτικού Συνεδρίου για το οικονομικό έτος 2023·
2.	εκθέτει τις παρατηρήσεις του στο ψήφισμα που ακολουθεί·
3.	αναθέτει στην Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).


<PathFdR>RR\1318428EL.docx</PathFdR>		PE<NoPE>764.995</NoPE><Version>v02-00</Version>
EL	Ενωμένη στην πολυμορφία	EL
PE<NoPE>764.995</NoPE><Version>v02-00</Version>	2/4	<PathFdR>RR\1318428EL.docx</PathFdR>
EL
2. Ψήφισμα του Ευρωπαϊκού Κοινοβουλίου της 7ης Μαΐου 2025 με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2023, τμήμα V – Ελεγκτικό Συνέδριο (2024/2023(DEC))
Το Ευρωπαϊκό Κοινοβούλιο,
–	έχοντας υπόψη την απόφασή του σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2023, τμήμα V – Ελεγκτικό Συνέδριο,
–	έχοντας υπόψη το άρθρο 102 και το παράρτημα V του Κανονισμού του,
–	έχοντας υπόψη την έκθεση της Επιτροπής Ελέγχου του Προϋπολογισμού (A10-0047/2025),
Α.	λαμβάνοντας υπόψη ότι, στο πλαίσιο της διαδικασίας απαλλαγής, η αρμόδια για την απαλλαγή αρχή επιθυμεί να τονίσει την ιδιαίτερη σημασία που έχει η περαιτέρω ενίσχυση της δημοκρατικής νομιμοποίησης των θεσμικών οργάνων της Ένωσης μέσω της βελτίωσης της διαφάνειας και της λογοδοσίας και μέσω της εφαρμογής της προσέγγισης της κατάρτισης του προϋπολογισμού βάσει επιδόσεων και της χρηστής διαχείρισης των ανθρώπινων πόρων·
Β.	λαμβάνοντας υπόψη ότι το Ελεγκτικό Συνέδριο είναι ο εξωτερικός ελεγκτής της Ένωσης, στον οποίον ανατίθεται, μέσω ανεξάρτητων, επαγγελματικών και αποτελεσματικών ελεγκτικών εργασιών, να αξιολογεί την οικονομία, την αποτελεσματικότητα, την αποδοτικότητα, τη νομιμότητα και την κανονικότητα της δράσης της Ένωσης για τη βελτίωση της λογοδοσίας, της διαφάνειας και της δημοσιονομικής διαχείρισης και, ως εκ τούτου, να ενισχύει την εμπιστοσύνη των πολιτών και να ανταποκρίνεται αποτελεσματικά στις τρέχουσες και τις μελλοντικές προκλήσεις που αντιμετωπίζει η Ένωση·
Γ.	λαμβάνοντας υπόψη ότι, με την επιφύλαξη των άρθρων 287 και 319 της Συνθήκης για τη λειτουργία της Ευρωπαϊκής Ένωσης (ΣΛΕΕ), από το κλείσιμο του οικονομικού έτους 1987 και σε ετήσια βάση, οι λογαριασμοί διαχείρισης του Ελεγκτικού Συνεδρίου ελέγχονται από ανεξάρτητο εξωτερικό ελεγκτή και, μετά την έκθεση για το οικονομικό έτος 1992, οι εκθέσεις του εξωτερικού ελεγκτή δημοσιεύονται στην Επίσημη Εφημερίδα της Ευρωπαϊκής Ένωσης·
Δ.	λαμβάνοντας υπόψη ότι η λογοδοσία σχετικά με τη διαχείριση έναντι των αρμόδιων για τον προϋπολογισμό αρχών παρέχεται μέσω της ετήσιας έκθεσης δραστηριοτήτων του Γενικού Γραμματέα του Ελεγκτικού Συνεδρίου, σκοπός της οποίας, σύμφωνα με το άρθρο 74 παράγραφος 9 του δημοσιονομικού κανονισμού, είναι η παροχή πληροφοριών σχετικά με την χρήση των πόρων, συμπεριλαμβανομένων των συστημάτων, καθώς και σχετικά με την αποδοτικότητα και την αποτελεσματικότητα των συστημάτων εσωτερικού ελέγχου του Ελεγκτικού Συνεδρίου·
Ε.	λαμβάνοντας υπόψη ότι, ασκώντας τα καθήκοντά του με διαφάνεια και ανεξαρτησία, το Ελεγκτικό Συνέδριο συμβάλλει στη δημοκρατική εποπτεία, τον δημόσιο διάλογο και τη χρηστή δημοσιονομική διαχείριση της Ένωσης·
ΣΤ.	λαμβάνοντας υπόψη ότι το Ελεγκτικό Συνέδριο έχει λάβει θέση σύμφωνα με την οποία για την αξιολόγηση της διακυβέρνησης, της λογοδοσίας και της διαφάνειας της Ένωσης, καθώς και της ποιότητας και της αξιοπιστίας των πληροφοριών και των δεδομένων που υποβάλλονται σχετικά με την εφαρμογή των πολιτικών της Ένωσης, η καλύτερη λύση θα ήταν να ανατεθεί στο Ελεγκτικό Συνέδριο ο έλεγχος όλων των θεσμικών και λοιπών οργάνων και οργανισμών της Ένωσης που έχουν συσταθεί από τις Συνθήκες ή δυνάμει των Συνθηκών, καθώς και όλων των διακυβερνητικών δομών που έχουν καίρια σημασία για τη λειτουργία της Ένωσης· λαμβάνοντας υπόψη ότι το Κοινοβούλιο υποστηρίζει σθεναρά το Ελεγκτικό Συνέδριο και θα επικροτούσε πρωτοβουλίες που θα ενισχύσουν την ικανότητα του Ελεγκτικού Συνεδρίου να εκπληρώσει την εντολή του·
1.	σημειώνει ότι ο προϋπολογισμός του Ελεγκτικού Συνεδρίου εντάσσεται στον τομέα 7 του ΠΔΠ, («Ευρωπαϊκή δημόσια διοίκηση»), ο οποίος ανήλθε σε 12,3 δισεκατομμύρια EUR το 2023 (που αντιστοιχεί στο 6,4 % του συνολικού προϋπολογισμού της Ένωσης)· σημειώνει ότι ο προϋπολογισμός του Ελεγκτικού Συνεδρίου, ύψους περίπου 0,2 δισεκατομμυρίου EUR, συνιστά περίπου το 1,5 % των συνολικών διοικητικών δαπανών της Ένωσης και λιγότερο από το 0,1 % των συνολικών δαπανών της Ένωσης·
2.	σημειώνει ότι το Ελεγκτικό Συνέδριο, στην ετήσια έκθεσή του για το οικονομικό έτος 2023, εξέτασε δείγμα 70 πράξεων στο πλαίσιο του τομέα της διοίκησης, δηλαδή 10 επιπλέον πράξεων σε σύγκριση με τις πράξεις που εξετάστηκαν το 2022· σημειώνει περαιτέρω ότι το Ελεγκτικό Συνέδριο αναφέρει ότι οι διοικητικές δαπάνες περιλαμβάνουν δαπάνες για ανθρώπινους πόρους – συμπεριλαμβανομένων των δαπανών για συντάξεις, οι οποίες το 2023 αντιστοιχούσαν περίπου στο 70 % των συνολικών διοικητικών δαπανών –, καθώς και δαπάνες για κτίρια, εξοπλισμό, ενέργεια, επικοινωνία και τεχνολογία πληροφοριών (ΤΠ), και ότι το έργο του επί σειρά ετών δείχνει ότι, συνολικά, οι δαπάνες αυτές είναι χαμηλού κινδύνου·
3.	εκφράζει την ικανοποίησή του για τη συνεχή αύξηση του αριθμού των πράξεων που ελέγχονται από το Ελεγκτικό Συνέδριο στο πλαίσιο του τομέα «Διοίκηση»· λαμβάνει υπό σημείωση τον προγραμματισμένο έλεγχο της δημόσιας διοίκησης της Ένωσης, αλλά υπενθυμίζει ότι είναι σημαντικό να διεξαχθεί διεξοδικότερη έρευνα σχετικά με τις διοικητικές δαπάνες και επαναλαμβάνει την έκκλησή του να συμπεριληφθούν στις εργασίες του ολοκληρωμένα στοιχεία για όλα τα θεσμικά όργανα, προκειμένου να δημιουργηθεί μια συνεκτική βάση για μια συνεπή διαδικασία απαλλαγής·
4.	σημειώνει ότι 21 (30 %) από τις 70 πράξεις περιείχαν σφάλματα, αλλά ότι το Ελεγκτικό Συνέδριο, βάσει των 5 σφαλμάτων που ποσοτικοποιήθηκαν, εκτιμά ότι το επίπεδο σφάλματος είναι χαμηλότερο από το όριο σημαντικότητας·
5.	σημειώνει ότι οι ισολογισμοί του Ελεγκτικού Συνεδρίου υπόκεινται σε λογιστικό έλεγχο τον οποίο διενεργεί ανεξάρτητος εξωτερικός ελεγκτής, προκειμένου να διασφαλιστεί η εφαρμογή των ίδιων αρχών διαφάνειας, λογοδοσίας και ανεξαρτησίας με αυτές που εφαρμόζει το Ελεγκτικό Συνέδριο στους ελεγχόμενους από αυτό·
Διαχείριση του προϋπολογισμού και χρηματοοικονομική διαχείριση
6.	σημειώνει ότι ο συνολικός προϋπολογισμός του Ελεγκτικού Συνεδρίου για το 2023 ανήλθε σε 175 059 922 EUR, ποσό που ισοδυναμεί με αύξηση κατά 7,97 % από 162 141 175 EUR το 2022· σημειώνει ότι η αύξηση οφειλόταν κυρίως σε μισθολογικές προσαρμογές και εννέα νέες θέσεις έκτακτων υπαλλήλων που σχετίζονταν με το NextGenerationEU· σημειώνει ότι, για το 2023, το 88,5 % των πιστώσεων προορίζονταν για τα Μέλη και το προσωπικό του, ενώ το 11,5 % αφορούσε κτίρια, εξοπλισμό και διάφορες δαπάνες·
7.	σημειώνει ότι το ποσοστό εκτέλεσης των αναλήψεων υποχρεώσεων και των πληρωμών ήταν υψηλό, όμως ελαφρά χαμηλότερο από το ποσοστό του 2022· παρατηρεί ότι το ποσοστό εκτέλεσης των πιστώσεων ανήλθε σε 97,92 % και ότι οι πληρωμές αντιπροσώπευαν το 94,45 % του συνόλου των αναλήψεων υποχρεώσεων, σε σύγκριση με 98,12 % και 95,26 %, αντίστοιχα, το 2022·
8.	σημειώνει ότι ο παράνομος και αδικαιολόγητος επιθετικός πόλεμος της Ρωσίας κατά της Ουκρανίας δημιούργησε δημοσιονομικές πιέσεις με διάφορους τρόπους για το Ελεγκτικό Συνέδριο, μεταξύ άλλων μέσω της αύξησης του πληθωρισμού και των μισθολογικών προσαρμογών, καθώς και της σημαντικής αύξησης του κόστους της ηλεκτρικής ενέργειας και της θέρμανσης·
9.	επισημαίνει ότι η εκτέλεση του προϋπολογισμού για το 2023 επηρεάστηκε από δύο παράγοντες, οι οποίοι εξηγούν το ελαφρώς χαμηλότερο ποσοστό σε σχέση με το 2022:
1.	το υψηλότερο από το εγγεγραμμένο στον προϋπολογισμό επίπεδο πληθωρισμού και τις συνακόλουθες τιμαριθμικές αναπροσαρμογές οι οποίες επηρεάζουν τις νέες και τις υφιστάμενες συμβάσεις, που προκάλεσαν πρόσθετες δημοσιονομικές ανάγκες για την κάλυψη μη μισθολογικών δαπανών και, ειδικότερα, των γραμμών του προϋπολογισμού για την ενέργεια και την ΤΠ· οι εν λόγω αυξήσεις πιστώσεων κατέστησαν τελικά δυνατές κυρίως λόγω της υποχρησιμοποίησης ορισμένων πιστώσεων του κεφαλαίου 10 (Μέλη των θεσμικών οργάνων), του κεφαλαίου 12 (Μόνιμοι και έκτακτοι υπάλληλοι) και του τίτλου 2 που αφορά γραμμές του προϋπολογισμού όπως οι δημοσιεύσεις, οι περιορισμένες διαβουλεύσεις, οι μελέτες και έρευνες και τα έξοδα διερμηνείας·
2.	τη μεγαλύτερη εναλλαγή συμβασιούχων υπαλλήλων και ΑΕΕ (ορισμένες συμβάσεις ΑΕΕ δεν παρατάθηκαν και ορισμένοι ΑΕΕ πέτυχαν σε εσωτερικό διαγωνισμό για έκτακτο προσωπικό), καθυστερήσεις και δυσκολίες στις διαδικασίες πρόσληψης, όπως σε όλα τα ευρωπαϊκά θεσμικά όργανα που είναι εγκατεστημένα στο Λουξεμβούργο·
10.	σημειώνει ότι, κατά τη διάρκεια του 2023, το Ελεγκτικό Συνέδριο πραγματοποίησε 36 μεταφορές πιστώσεων συνολικού ύψους 5 676 379 EUR, οι οποίες αποσκοπούσαν στη διασφάλιση της ομαλής λειτουργίας των διαφόρων υπηρεσιών του Ελεγκτικού Συνεδρίου και της κάλυψης τυχόν σχετικών αναγκών·
11.	σημειώνει ότι, το 2023, το Ελεγκτικό Συνέδριο προμηθεύτηκε αγαθά και υπηρεσίες συνολικής αξίας 23 426 750,05 EUR (έναντι 5 512 853 EUR το 2022 και 15 215 515 EUR το 2021), εκ των οποίων τα 21 453 665,05 ευρώ αφορούσαν αγορές από τοπικούς προμηθευτές (έναντι 4 848 701 EUR το 2022 και 10 144 812 EUR το 2021)·
12.	σημειώνει με ικανοποίηση ότι ο εξωτερικός ελεγκτής δήλωσε ότι οι πόροι που διατέθηκαν χρησιμοποιήθηκαν για τον σκοπό για τον οποίο προορίζονταν και ότι οι διαδικασίες ελέγχου που θέσπισαν οι διατάκτες παρείχαν τις αναγκαίες εγγυήσεις για να διασφαλιστεί ότι οι δημοσιονομικές πράξεις ήταν σύμφωνες με τους ισχύοντες κανόνες και κανονισμούς·
13.	εκφράζει ικανοποίηση για το γεγονός ότι ο συνολικός προϋπολογισμός αποστολών του Ελεγκτικού Συνεδρίου (Μέλη και προσωπικό), ο οποίος είχε αρχικά οριστεί σε 2 722 500 EUR, μειώθηκε κατά 4,4 % σε 2 602 500 EUR, λόγω των αλλαγών στις μεθόδους εργασίας του Ελεγκτικού Συνεδρίου μετά την πανδημία·
14.	καλεί το Ελεγκτικό Συνέδριο να διενεργήσει ολοκληρωμένη επανεξέταση των αποζημιώσεων ταξιδίου και συνεδριάσεων, διασφαλίζοντας ότι οι δαπάνες θα είναι οικονομικά αποδοτικές, δικαιολογημένες και περιβαλλοντικά βιώσιμες, πράγμα που συμπεριλαμβάνει, μεταξύ άλλων, την αυξημένη χρήση υβριδικών συνεδριάσεων με σκοπό τη μείωση των περιττών δαπανών και των εκπομπών διοξειδίου του άνθρακα·
Εσωτερική διαχείριση, επιδόσεις και εσωτερικός έλεγχος
15.	εκφράζει ικανοποίηση για το γεγονός ότι το 2023, το Ελεγκτικό Συνέδριο αύξησε σημαντικά τον αριθμό των επιτόπιων επισκέψεων συγκριτικά με την προηγούμενη τριετία, κατά τη διάρκεια της οποίας εφαρμόζονταν ακόμη εν μέρει ταξιδιωτικοί και υγειονομικοί περιορισμοί λόγω της πανδημίας της COVID-19· σημειώνει ότι το Ελεγκτικό Συνέδριο αφιέρωσε συνολικά 4 897 ημέρες για επισκέψεις στα κράτη μέλη και σε τρίτες χώρες, έναντι 2 984 ημερών το 2022, 1 156 το 2021, 1 190 το 2020 και 3 605 το 2019·
16.	σημειώνει ότι, κατά τη διάρκεια του 2023, το Ελεγκτικό Συνέδριο υπέβαλε 2 ετήσιες εκθέσεις, 4 ειδικές ετήσιες εκθέσεις, 29 ειδικές εκθέσεις, 4 γνώμες και 6 επισκοπήσεις, συνολικού ύψους 45 σημείων·
17.	σημειώνει ότι από τα 29 στρατηγικά μέτρα της στρατηγικής του Ελεγκτικού Συνεδρίου για την περίοδο 2021-2025, 1 ακυρώθηκε και τα υπόλοιπα 28 εφαρμόστηκαν πλήρως·
18.	εκφράζει εκτίμηση για το γεγονός ότι το Ελεγκτικό Συνέδριο μετρά τον βαθμό υλοποίησης των συστάσεών του με βάση τη διαδικασία μεταπαρακολούθησής τους από τους ελεγκτές και τις ελέγκτριές του· σημειώνει ότι, το 2023, το Ελεγκτικό Συνέδριο ανέλυσε τις συστάσεις που απευθύνθηκαν στην Επιτροπή και σε άλλα όργανα στις εκθέσεις που δημοσίευσε το 2019· εκφράζει εκτίμηση για το γεγονός ότι από την ανάλυση αυτή προέκυψε ότι από τις συστάσεις που αποτέλεσαν αντικείμενο μεταπαρακολούθησης, το 100 % των 15 συστάσεων που διατυπώθηκαν στην ετήσια έκθεση του Ελεγκτικού Συνεδρίου για το 2019 και το 85 % των 208 συστάσεων που περιέχονταν στις ειδικές εκθέσεις του Ελεγκτικού Συνεδρίου του 2019 είχαν υλοποιηθεί είτε πλήρως, είτε μερικώς, είτε ως επί το πλείστον·
19.	εκφράζει επιδοκιμασία για την προθυμία του Ελεγκτικού Συνεδρίου να ανταποκριθεί στο αίτημα του Κοινοβουλίου να εστιάσει το ελεγκτικό του έργο στις πλέον πιεστικές προκλήσεις, καθώς και να βελτιώσει τη συνεργασία με τη ΔΠΕ του Κοινοβουλίου· τονίζει ότι το Ελεγκτικό Συνέδριο θα πρέπει να έχει πλήρη πρόσβαση στα εργαλεία εκτίμησης του κινδύνου απάτης, συμπεριλαμβανομένων των βάσεων δεδομένων της Επιτροπής και των κρατών μελών που αφορούν υποθέσεις απάτης σχετικές με χρηματοδοτικά κονδύλια της ΕΕ, ώστε να ενισχυθούν τα συστήματα έγκαιρης προειδοποίησης για δόλιες δραστηριότητες· εκφράζει βαθιά αποδοκιμασία για το γεγονός ότι η πρόσβαση του Ελεγκτικού Συνεδρίου στο FENIX, το νέο εργαλείο υποβολής εκθέσεων για τον Μηχανισμό Ανάκαμψης και Ανθεκτικότητας (ΜΑΑ), παραμένει ανοικτό ζήτημα επειδή η Επιτροπή παρέχει στο Ελεγκτικό Συνέδριο πρόσβαση μόνο σε ορισμένες από τις ενότητες του FENIX, και οι πληροφορίες που περιέχονται σε αυτό δεν επικαιροποιούνται εγκαίρως· παροτρύνει την Επιτροπή να παράσχει στο Ελεγκτικό Συνέδριο χωρίς καθυστέρηση πλήρη και άμεση πρόσβαση σε όλες τις ενότητες του FENIX· σημειώνει ότι η Γενική Διεύθυνση Οικονομικών και Χρηματοδοτικών Υποθέσεων της Επιτροπής προσπάθησε να παράσχει στο Ελεγκτικό Συνέδριο πρόσβαση στους φακέλους FENIX εντός 2 εβδομάδων μετά από την έγκριση αίτησης πληρωμής· εκφράζει, ωστόσο, την ανησυχία του για το γεγονός ότι στην πράξη η προθεσμία αυτή δεν τηρείται σε πολλές περιπτώσεις και ότι σε ορισμένες περιπτώσεις σημειώθηκαν καθυστερήσεις έως και 2,5 μηνών, με αποτέλεσμα να επιβραδυνθεί σημαντικά η έκδοση των πορισμάτων του Ελεγκτικού Συνεδρίου· υπενθυμίζει ότι, κατά τη διάρκεια της συνεδρίασης της CONT στις 10 Οκτωβρίου 2024, ο Επίτροπος Προϋπολογισμού δήλωσε ανοικτά ότι το Ελεγκτικό Συνέδριο έχει πλήρη εντολή όσον αφορά τον ΜΑΑ, γεγονός που καταδεικνύει την ανάγκη για ταχεία βελτίωση της πρόσβασης του Ελεγκτικού Συνεδρίου σε όλα τα εργαλεία που χρειάζεται για την εκπλήρωση της εντολής του·
20.	καλεί το Ελεγκτικό Συνέδριο να επεκτείνει το πεδίο εφαρμογής του ελέγχου του ώστε να συμπεριλάβει τις πράξεις της Ευρωπαϊκής Τράπεζας Επενδύσεων (ΕΤΕπ) που χρηματοδοτούνται με ίδια κεφάλαια της ΕΤΕπ, δεδομένου του αυξανόμενου ρόλου της ΕΤΕπ στην οικονομική, χρηματοπιστωτική και βιομηχανική πολιτική της ΕΕ· παροτρύνει την Επιτροπή και τα κράτη μέλη να χορηγήσουν στο Ελεγκτικό Συνέδριο τη νομική εντολή που απαιτείται για την επέκταση αυτή·
21.	επαινεί τις έγκαιρες και συναφείς ειδικές εκθέσεις σχετικά με την εφαρμογή του ΜΑΑ, οι οποίες επιτρέπουν στην αρμόδια για την απαλλαγή αρχή να ασκεί με ουσιαστικό τρόπο τα προνόμιά της και να απευθύνει συστάσεις στην Επιτροπή σχετικά με την ενίσχυση της λειτουργίας αυτού του μέσου· παροτρύνει το Ελεγκτικό Συνέδριο να ενισχύσει τον ρόλο του στην καταπολέμηση της απάτης στον προϋπολογισμό της Ένωσης εντοπίζοντας αδυναμίες, συμμετέχοντας σε συζητήσεις για την καταπολέμηση της απάτης, εντατικοποιώντας τους ελέγχους, συνεργαζόμενο με τους φορείς εντοπισμού περιπτώσεων απάτης και παρέχοντας σχετική ανατροφοδότηση στην αρμόδια για την απαλλαγή αρχή·
22.	σημειώνει ότι, στο τέλος του 2023, το Ελεγκτικό Συνέδριο είχε 969 υπαλλήλους· σημειώνει ότι το 2023 οι γυναίκες αποτελούσαν το 53 % του προσωπικού και οι άνδρες το 47 %, ποσοστά που παρέμειναν αμετάβλητα σε σχέση με το προηγούμενο έτος, το 2022· εκφράζει τη λύπη του για το γεγονός ότι οι γυναίκες αντιπροσωπεύουν μόνο το 30 % των ανώτερων διοικητικών στελεχών, ποσοστό που αντιπροσωπεύει σημαντική μείωση σε σχέση με το 36,4 % του 2022· επισημαίνει ότι το συνολικό ποσοστό των γυναικών σε διευθυντικές θέσεις μειώθηκε το 2023· καλεί το Ελεγκτικό Συνέδριο να συνεχίσει τις προσπάθειές του για την προώθηση της ισόρροπης εκπροσώπησης των φύλων όσον αφορά τα μεσαία και ανώτερα διοικητικά στελέχη·
Ανθρώπινοι πόροι, ισότητα και ευεξία του προσωπικού
23.	εκφράζει την ανησυχία του για το γεγονός ότι η διαδικασία πρόσληψης απαίτησε πρόσθετη προσπάθεια, καθώς περίπου το 50 % των υποψηφίων απέρριψε τις προσφορές εργασίας του Ελεγκτικού Συνεδρίου, εν μέρει λόγω της περιορισμένης ελκυστικότητας του Λουξεμβούργου ως τόπου απασχόλησης και του υψηλού κόστους ζωής· σημειώνει, ωστόσο, ότι οι μεγάλες ελεγκτικές εταιρείες που είναι παρούσες στο Λουξεμβούργο αντιμετωπίζουν επίσης προκλήσεις και στρέφονται τώρα στις ασιατικές αγορές για την πρόσληψη ελεγκτών· τονίζει ότι η προσέγγιση αυτή δεν μπορεί να εφαρμοστεί από το Ελεγκτικό Συνέδριο λόγω ανησυχιών σχετικά με την ασφάλεια και την επιλεξιμότητα· αναγνωρίζει τις προσπάθειες του Ελεγκτικού Συνεδρίου και το ενθαρρύνει να συνεργαστεί με τα λοιπά θεσμικά όργανα που εδρεύουν στο Λουξεμβούργο στο πλαίσιο της Διοργανικής Ομάδας Υψηλού Επιπέδου για να ενισχυθεί η ελκυστικότητα του Λουξεμβούργου για το μελλοντικό προσωπικό μέσω συγκεκριμένων μέτρων, όπως υψηλότερα επιδόματα μετεγκατάστασης, στεγαστικά επιδόματα για τον μετριασμό του υψηλού κόστους των ενοικίων για το πιο χαμηλόβαθμο προσωπικό και η εξασφάλιση προσωρινής στέγασης για βραχεία διαμονή σε λογικό κόστος, ώστε να ενισχυθεί η ελκυστικότητα της εργασίας στο Λουξεμβούργο·
24.	υπενθυμίζει ότι, σύμφωνα με τη Συνθήκη για την Ευρωπαϊκή Ένωση, η ΕΕ και τα θεσμικά της όργανα προωθούν την αλληλεγγύη και την ισότητα μεταξύ γυναικών και ανδρών·
25.	συμμερίζεται την ανησυχία του Ελεγκτικού Συνεδρίου ότι, σε γενικές γραμμές, το επάγγελμα του ελεγκτή αντιμετωπίζει προβλήματα όσον αφορά τις προσλήψεις λόγω έλλειψης ενδιαφέροντος για θέσεις λογιστικού και άλλου ελέγχου μεταξύ των νέων εργαζομένων· ζητεί προορατικές λύσεις και άμεση συστηματική διοργανική συνεργασία για την αντιμετώπιση αυτού του ζητήματος·
26.	συμμερίζεται τις παρατηρήσεις του Ελεγκτικού Συνεδρίου ότι οι διαγωνισμοί της EPSO δεν επιτυγχάνουν πάντοτε τον στόχο της προσέλκυσης και επιλογής σχετικών προφίλ υποψηφίων από τον ιδιωτικό τομέα· επισημαίνει την πληθώρα προβλημάτων που αφορούν τους διαγωνισμούς EPSO, για παράδειγμα τεχνικά προβλήματα με τις εξ αποστάσεως δοκιμασίες που οδήγησαν στην ακύρωση ενός διαγωνισμού και στην αναστολή όλων των υπόλοιπων· αναγνωρίζει τις ανησυχίες που σχετίζονται με τις διαδικασίες πρόσληψης και επιλογής νέου προσωπικού· ενθαρρύνει το Ελεγκτικό Συνέδριο να συνεχίσει τις προσπάθειές του για την αντιμετώπιση αυτής της κατάστασης, προκειμένου να διασφαλιστεί η συνέχεια της δραστηριότητας του Ελεγκτικού Συνεδρίου· σημειώνει με ικανοποίηση ότι το Ελεγκτικό Συνέδριο έχει συνεργαστεί με την EPSO για τη διοργάνωση διαγωνισμών με σκοπό την πρόσληψη ελεγκτών σε τακτά χρονικά διαστήματα· προτείνει πιθανή συνεργασία με άλλα αρμόδια όργανα της Ένωσης με σκοπό τη βελτιστοποίηση των διαδικασιών πρόσληψης·
27.	εκφράζει την ικανοποίησή του για το γεγονός ότι το Ελεγκτικό Συνέδριο έχει οργανώσει ευέλικτες και ποικίλες διαδικασίες επιλογής, όπως προβλέπεται στον κανονισμό υπηρεσιακής κατάστασης και στο καθεστώς που εφαρμόζεται στο λοιπό προσωπικό της Ένωσης, και έχει θεσπίσει διαδικασίες για τη διατήρηση ταλαντούχου προσωπικού·
28.	σημειώνει το γενναιόδωρο καθεστώς τηλεργασίας (έως 10 ημέρες τον μήνα) που προσφέρει το Ελεγκτικό Συνέδριο προκειμένου να μετριαστούν οι προκλήσεις όσον αφορά τις προσλήψεις· επικροτεί τα μέτρα που έλαβε το Ελεγκτικό Συνέδριο το 2023 για να διασφαλίσει τη σωματική και ψυχική ευεξία του προσωπικού·
29.	σημειώνει ότι το ποσοστό κενών θέσεων τον Δεκέμβριο του 2023 ήταν 2,27 % και το ποσοστό εναλλαγής του προσωπικού (αριθμός υπαλλήλων που αποχωρούν ως ποσοστό του συνόλου του προσωπικού) ήταν 6,6 %·
30.	εκφράζει εκτίμηση για την προσπάθεια του Ελεγκτικού Συνεδρίου να διατηρήσει το ποσοστό κενών θέσεων σε χαμηλά επίπεδα το 2023· ωστόσο, συμμερίζεται πλήρως την ανησυχία για την έλλειψη γεωγραφικής ισορροπίας μεταξύ των νεοπροσληφθέντων, η οποία καθιστά το σύνολο του προσωπικού του Ελεγκτικού Συνεδρίου ακόμη λιγότερο αντιπροσωπευτικό από γεωγραφική άποψη· σημειώνει ότι, σύμφωνα με το Ελεγκτικό Συνέδριο, υπάρχει κίνδυνος, εντός πέντε ετών, αρκετά σκανδιναβικά κράτη μέλη να μην καλύπτονται από τον έλεγχο, λόγω της πιθανής έλλειψης ελεγκτών από τα εν λόγω κράτη μέλη·
31.	εκφράζει την ικανοποίησή του για το γεγονός ότι το Ελεγκτικό Συνέδριο έλαβε διάφορα μέτρα για να αντιμετωπίσει το ζήτημα της γεωγραφικής ισορροπίας, όπως η αύξηση της δημοσιότητας για τους διαγωνισμούς και τις προκηρύξεις κενών θέσεων του Ελεγκτικού Συνεδρίου σε σημαντικά υποεκπροσωπούμενα κράτη μέλη, η συνεργασία με τα Μέλη του Ελεγκτικού Συνεδρίου για τη διάδοση των προκηρύξεών του και η προσέγγιση δυνητικών υποψηφίων μέσω της συμμετοχής τους σε ημερίδες σταδιοδρομίας σε ορισμένα κράτη μέλη· ενθαρρύνει την εξέταση του ενδεχομένου λήψης περαιτέρω μέτρων, όπως οι στρατηγικές έγκαιρης συμμετοχής και η προσέλκυση νέων ταλέντων από τις χώρες με χαμηλή εκπροσώπηση· σημειώνει με ελαφρά αποδοκιμασία ότι δεν έχει ακόμα επιτευχθεί πλήρως ισόρροπη εκπροσώπηση των φύλων στις θέσεις μεσαίων και ανώτερων διευθυντικών στελεχών·
32.	εκφράζει την ικανοποίησή του για το γεγονός ότι, στο τέλος του 2023, είχε καλυφθεί το σύνολο των 29 πρόσθετων θέσεων που απαιτούνταν για τον έλεγχο του ΜΑΑ ύψους 723,8 δισεκατομμυρίων EUR· υπογραμμίζει, ωστόσο, ότι η σημαντικότητα, η πολυπλοκότητα, τα μεγάλα ποσά και οι ταχείες εκταμιεύσεις από τον ΜΑΑ εξακολουθούν να θέτουν προκλήσεις και ότι δεν μπορούν να καλυφθούν όλες οι πτυχές του ΜΑΑ με τους διαθέσιμους πόρους, οι οποίοι επιτρέπουν στο Ελεγκτικό Συνέδριο να αξιολογήσει την ικανοποιητική εκπλήρωση των οροσήμων και των στόχων και, επομένως, τη νομιμότητα και κανονικότητα των πληρωμών του ΜΑΑ, αλλά δεν επαρκούν για τη συστηματική κάλυψη της συμμόρφωσης των δαπανών του ΜΑΑ με την ενωσιακή και την εθνική νομοθεσία· τονίζει ότι είναι σημαντικό να διασφαλιστεί ότι το Ελεγκτικό Συνέδριο θα διαθέτει ανελλιπώς επαρκή επίπεδα στελέχωσης για την εκπλήρωση τόσο της εντολής του όσο και των πρόσθετων αρμοδιοτήτων του που απορρέουν από νέα χρηματοδοτικά μέσα, όπως ο ΜΑΑ· επαινεί τις προσπάθειες που έχει καταβάλει το Ελεγκτικό Συνέδριο για την εκτέλεση των καθηκόντων του όσον αφορά τον ΜΑΑ μέχρι στιγμής, παρά την έλλειψη απόλυτα επαρκών πόρων·
33.	γνωρίζει ότι το Ελεγκτικό Συνέδριο δε διαδραματίζει κανέναν ρόλο στη διαδικασία επιλογής των Μελών σύμφωνα με το άρθρο 286 παράγραφος 2 ΣΛΕΕ· επισημαίνει, ωστόσο, ότι εξακολουθεί να υπάρχει σημαντική ανισορροπία μεταξύ των Μελών του Ελεγκτικού Συνεδρίου με μόνο 10 γυναίκες από τα 27 Μέλη· εκφράζει τη λύπη του για το γεγονός ότι 12 κράτη μέλη δεν έχουν προτείνει ποτέ γυναίκα υποψήφια στο Ελεγκτικό Συνέδριο· καλεί το Ελεγκτικό Συνέδριο να αξιολογήσει τη συνολική σύνθεσή του και να παράσχει την ανάλυση αυτή στο Συμβούλιο και τα κράτη μέλη, ώστε να διασφαλιστεί ότι η ισόρροπη εκπροσώπηση των φύλων θα λαμβάνεται δεόντως υπόψη στις μελλοντικές διαδικασίες ορισμού των υποψηφίων· επαναλαμβάνει την έκκλησή του προς τα κράτη μέλη να προτείνουν υποψηφίους διαφορετικών φύλων, με στόχο μια πιο ισόρροπη και αντιπροσωπευτική σύνθεση του Ελεγκτικού Συνεδρίου·
34.	εκφράζει τη λύπη του για το γεγονός ότι όλα αυτά τα χρόνια το Συμβούλιο προβαίνει επανειλημμένα σε διορισμό Μελών του Ελεγκτικού Συνεδρίου παρά την απόρριψή τους από το Κοινοβούλιο· υπογραμμίζει ότι το Κοινοβούλιο θα πρέπει να αναλάβει δεσμευτικό ρόλο στην αξιολόγηση της επάρκειας των υποψηφίων για το Ελεγκτικό Συνέδριο· εκφράζει τη λύπη του για το γεγονός ότι το Συμβούλιο έχει επανειλημμένα διορίσει Μέλη του Ελεγκτικού Συνεδρίου παρά την απόρριψή τους από το Κοινοβούλιο· τονίζει ότι το Κοινοβούλιο θα πρέπει να διαδραματίζει δεσμευτικό ρόλο στην αξιολόγηση της επάρκειας των υποψηφίων για το Ελεγκτικό Συνέδριο·
35.	σημειώνει ότι, το 2023, η μέση απουσία λόγω ασθένειας ήταν 10 ημέρες ανά μέλος του προσωπικού, σε σύγκριση με 12,2 ημέρες το 2022· σημειώνει επίσης ότι, το 2023, 4 μέλη του προσωπικού (έναντι 8 το 2022) απουσίασαν λόγω παρατεταμένης ασθένειας, η οποία ορίζεται ως ασθένεια που διαρκεί περισσότερες από 200 ημέρες ανά έτος·
36.	σημειώνει με ανησυχία ότι, το 2023, καταγράφηκαν 7 περιπτώσεις επαγγελματικής εξουθένωσης, δηλαδή ο ίδιος ανησυχητικός αριθμός με το 2022· εκφράζει την ικανοποίησή του για το γεγονός ότι το Ελεγκτικό Συνέδριο έλαβε διάφορα μέτρα για τη μείωση του κινδύνου επαγγελματικής εξουθένωσης με τη θέσπιση ενός πλήρους προγράμματος ευεξίας, την παροχή κατάρτισης σχετικά με την ανθεκτικότητα, τη δημοσίευση και την εφαρμογή κατευθυντήριων γραμμών σχετικά με την επιστροφή στην εργασία μετά από μακροχρόνια αναρρωτική άδεια, τη συνέχιση της παροχής πρώτων βοηθειών ψυχικής υγείας και την παροχή οικονομικής στήριξης στο προσωπικό καλύπτοντας το κόστος 10 συνεδριών με ψυχολόγο της επιλογής του·
37.	σημειώνει με ικανοποίηση ότι το 2023 το Ελεγκτικό Συνέδριο υπερέβη εκ νέου τον στόχο επαγγελματικής κατάρτισης των πέντε ημερών μη γλωσσικής κατάρτισης ανά έτος για τους ελεγκτές (6.7 ημέρες), σύμφωνα με τις συστάσεις της Διεθνούς Ομοσπονδίας Λογιστών· σημειώνει ειδικότερα την κατάρτιση του προσωπικού του Ελεγκτικού Συνεδρίου σχετικά με το NGEU και τον ΜΑΑ·
38.	εκφράζει ικανοποίηση για την έγκριση νέας πολιτικής τον Δεκέμβριο του 2022 που έχει ως στόχο τη διασφάλιση ενός χώρου εργασίας στον οποίο θα επικρατεί σεβασμός και δεν θα υπάρχουν περιπτώσεις παρενόχλησης και η οποία εστιάζει στην πρόληψη, την ευαισθητοποίηση και τον έγκαιρο εντοπισμό· επισημαίνει μέτρα όπως η παρουσίαση σε όλο το προσωπικό τον Ιανουάριο του 2023 για την ενίσχυση της κατανόησης της πολιτικής, η ανάπτυξη εναρμονισμένου εντύπου υποβολής εκθέσεων και η δημοσίευση της πρώτης συγκεντρωτικής ετήσιας έκθεσης σχετικά με την εφαρμογή της πολιτικής·
39.	εκφράζει την ικανοποίησή του για το σχέδιο δράσης του Ελεγκτικού Συνεδρίου για τη διαφορετικότητα και την ένταξη 2021-2025· σημειώνει με ικανοποίηση τη διοργάνωση της τρίτης Εβδομάδας ευαισθητοποίησης σχετικά με τις αναπηρίες και τις διοργανικές πρωτοβουλίες για την προώθηση της συμπεριληπτικότητας· τονίζει τις προσπάθειες του Ελεγκτικού Συνεδρίου, συμπεριλαμβανομένων της έρευνάς του σχετικά με την προσβασιμότητα στον χώρο εργασίας, της συμμετοχής στο βραβείο χρηστής διοίκησης του Διαμεσολαβητή και του εξωτερικού ελέγχου με αντικείμενο την προσβασιμότητα των κτιρίων προκειμένου να συμμορφωθεί με τη νομοθεσία του Λουξεμβούργου του 2023 για την προσβασιμότητα·
40.	τονίζει τον κρίσιμο ρόλο του Ελεγκτικού Συνεδρίου ως ανεξάρτητου εξωτερικού ελεγκτή και θεματοφύλακα των οικονομικών της Ένωσης, ο οποίος απαιτεί από το Ελεγκτικό Συνέδριο να τηρεί τα υψηλότερα πρότυπα ακεραιότητας, επαγγελματισμού και λογοδοσίας, λειτουργώντας ως πρότυπο θεσμικό όργανο που εμπνέει εμπιστοσύνη και αξιοπιστία· υπενθυμίζει ότι, σύμφωνα με το άρθρο 285 ΣΛΕΕ, τα Μέλη του Ελεγκτικού Συνεδρίου πρέπει να είναι απόλυτα ανεξάρτητα και να τηρούν τις ύψιστες δεοντολογικές αρχές, επιδεικνύοντας ακεραιότητα, αντικειμενικότητα, επαγγελματική συμπεριφορά, αξιοπρέπεια, δέσμευση και αφοσίωση·
Δεοντολογικό πλαίσιο και διαφάνεια
41.	εκφράζει ικανοποίηση για το γεγονός ότι οι εσωτερικοί κανόνες για την καταγγελία σοβαρών παρατυπιών (καταγγελία δυσλειτουργιών) επικαιροποιήθηκαν, με σκοπό να γίνουν σαφέστεροι και αναλυτικότεροι και να παρέχουν περισσότερες πληροφορίες στο προσωπικό· σημειώνει ότι δεν υπήρξαν περιπτώσεις καταγγελίας δυσλειτουργιών στο Ελεγκτικό Συνέδριο το 2023· σημειώνει επιπλέον ότι, το 2023, το Ελεγκτικό Συνέδριο δρομολόγησε επίσης τη διαδικασία επικαιροποίησης των κανόνων του Ελεγκτικού Συνεδρίου σχετικά με τη διεξαγωγή διοικητικών ερευνών και πειθαρχικών διαδικασιών, η οποία ολοκληρώθηκε στις αρχές του 2024·
42.	σημειώνει ότι, το 2023, το Ελεγκτικό Συνέδριο διοργάνωσε 3 εκδηλώσεις κατάρτισης ειδικά αφιερωμένες στη δεοντολογία, οι οποίες προσέλκυσαν 60 συμμετέχοντες· λαμβάνει υπόψη το γεγονός ότι τα μαθήματα δεοντολογίας του Ελεγκτικού Συνεδρίου ήταν ανοικτά σε όλο το προσωπικό, συμπεριλαμβανομένων των διευθυντικών στελεχών, και ότι τα συνήθη μαθήματα είναι υποχρεωτικά για τους νεοπροσληφθέντες και καλύπτουν τη δημόσια δεοντολογία και την πολιτική του Ελεγκτικού Συνεδρίου κατά της παρενόχλησης· εκφράζει τη λύπη του για το γεγονός ότι τα μαθήματα δεοντολογίας δεν ήταν υποχρεωτικά για όλο το προσωπικό σε τακτική βάση·
43.	εκφράζει ικανοποίηση για το γεγονός ότι το Ελεγκτικό Συνέδριο έχει διοργανώσει 6 μαθήματα κατάρτισης σχετικά με την απάτη, συμπεριλαμβανομένων της απάτης στον τομέα των δημόσιων συμβάσεων, της απάτης στον τομέα του ΦΠΑ και της απάτης που σχετίζεται με τον ΜΑΑ· εκφράζει επιδοκιμασία για το γεγονός ότι, τον Ιούνιο του 2023, η Ευρωπαϊκή Υπηρεσία Καταπολέμησης της Απάτης (OLAF) παρείχε κατάρτιση σχετικά με τις συνεντεύξεις σε περιπτώσεις εικαζόμενης απάτης και διαφθοράς· σημειώνει ότι, τον Νοέμβριο του 2023, το Ελεγκτικό Συνέδριο διοργάνωσε από κοινού με την Ευρωπαϊκή Εισαγγελία και την OLAF διήμερα μαθήματα με αντικείμενο την απάτη στον τομέα των δημόσιων συμβάσεων στην Ένωση·
44.	εκφράζει την ανησυχία του για τις αναφορές μέσων ενημέρωσης, σύμφωνα με τις οποίες έρευνα της Ευρωπαϊκής Εισαγγελίας σχετικά με κατάχρηση κονδυλίων από τον πρώην Πρόεδρο του Ελεγκτικού Συνεδρίου έχει επί του παρόντος ανασταλεί λόγω της απόφασης του Ελεγκτικού Συνεδρίου να μην άρει την ασυλία του· ζητεί από το Ελεγκτικό Συνέδριο να συνεργαστεί πλήρως με την Ευρωπαϊκή Εισαγγελία σε τυχόν έρευνες που ενδέχεται να ενεργοποιήσει και να υποβάλει έκθεση σχετικά με τους λόγους της απόφασης να μην αρθεί η ασυλία·
45.	καλεί το Ελεγκτικό Συνέδριο να διασφαλίσει ότι όλα τα Μέλη και τα ανώτερα στελέχη θα δημοσιεύουν τις δηλώσεις για τα οικονομικά τους συμφέροντα, τα δώρα τους και τη φιλοξενία που έχουν δεχθεί σε δημόσια διαδικτυακή βάση δεδομένων, σύμφωνα με τις βέλτιστες πρακτικές που ορίζονται στους κανόνες διαφάνειας της ΕΕ·
46.	εκφράζει τη λύπη του για το γεγονός ότι το Ελεγκτικό Συνέδριο δεν συνεργάστηκε πλήρως με την Ευρωπαϊκή Εισαγγελία όταν αρνήθηκε να άρει την ασυλία του πρώην Προέδρου της και δεν παρέσχε πρόσβαση στην Ευρωπαϊκή Εισαγγελία για τον σκοπό της διεξαγωγής έρευνας στο εσωτερικό των εγκαταστάσεών του για την ανίχνευση πιθανού παραπτώματος, γεγονός το οποίο θα μπορούσε να θεωρηθεί παρέμβαση στην ορθή διεξαγωγή έρευνας, σύμφωνα με την Ευρωπαϊκή Εισαγγελία· υπενθυμίζει ότι, ως εξωτερικός ελεγκτής της Ένωσης, το Ελεγκτικό Συνέδριο δεσμεύεται από τις αρχές της λογοδοσίας, της ακεραιότητας και της διαφάνειας, καθώς και από την αρχή της αμοιβαίας καλόπιστης συνεργασίας μεταξύ των θεσμικών οργάνων της ΕΕ· καλεί το Ελεγκτικό Συνέδριο να διασφαλίσει ότι δεν θα γίνεται επίκληση της ασυλίας με σκοπό την παρακώλυση νόμιμων δικαστικών διαδικασιών και να λάβει όλα τα αναγκαία μέτρα για να διασφαλίσει την πλήρη συμμόρφωση με τη διοργανική συνεργασία για την πρόληψη και τη διερεύνηση περιπτώσεων απάτης·
47.	σημειώνει με ανησυχία ότι, σύμφωνα με δημοσιεύματα των μέσων ενημέρωσης, η Ευρωπαϊκή Εισαγγελία έχει ζητήσει την άρση της ασυλίας αρκετών υπαλλήλων του Ελεγκτικού Συνεδρίου το 2023 και ότι, μέχρι σήμερα, το Ελεγκτικό Συνέδριο έχει απορρίψει το αίτημα αυτό· τονίζει ότι, ενώ η ασυλία συμβάλλει στην προστασία της ανεξαρτησίας των θεσμικών οργάνων της ΕΕ, δεν θα πρέπει να χρησιμοποιείται καταχρηστικά για την προστασία προσώπων από τον νόμιμο δικαστικό έλεγχο· θεωρεί ότι τα αιτήματα άρσης της ασυλίας θα πρέπει να απορρίπτονται μόνο σε εξαιρετικές περιστάσεις· καλεί το Ελεγκτικό Συνέδριο να παράσχει λεπτομερή αιτιολόγηση στην αρμόδια για την απαλλαγή αρχή για την απόφασή του στην υπόθεση αυτή, περιγράφοντας τους συγκεκριμένους νομικούς και διαδικαστικούς προβληματισμούς που οδήγησαν στην απόρριψη, εάν υπάρχουν· παροτρύνει περαιτέρω το Ελεγκτικό Συνέδριο να διατηρήσει υψηλό επίπεδο διαφάνειας και λογοδοσίας στη συνεργασία του με την Ευρωπαϊκή Εισαγγελία και άλλα όργανα της ΕΕ που είναι αρμόδια για την καταπολέμηση της απάτης και των παραπτωμάτων·
48.	σημειώνει ότι, το 2023, ούτε η OLAF ούτε ο Ευρωπαίος Διαμεσολαβητής δεν κίνησαν έρευνες στις οποίες εμπλεκόταν το Ελεγκτικό Συνέδριο·
49.	εκφράζει επιδοκιμασία για το γεγονός ότι, το 2024, το Ελεγκτικό Συνέδριο, από κοινού με το Δικαστήριο, κάλεσε την Επιτροπή να συμμετάσχει σε διοργανικό διάλογο με σκοπό την επίτευξη συμφωνίας σχετικά με κοινούς κανόνες για τη χρήση υπηρεσιακών οχημάτων, πράγμα που συνάδει με την παρατήρηση που περιλαμβάνεται στα ψηφίσματα του Κοινοβουλίου της 11ης Απριλίου 2022 σχετικά με την απαλλαγή όσον αφορά την εκτέλεση των προϋπολογισμών του Ελεγκτικού Συνεδρίου και του Δικαστηρίου· επισημαίνει την έκκληση προς όλα τα θεσμικά όργανα της Ένωσης να συμφωνήσουν σε ένα ενιαίο σύστημα που θα εφαρμόζεται οριζόντια και το οποίο αναμένεται να μειώσει τη σύγχυση και να αυξήσει τη διαφάνεια και την αποτελεσματικότητα στη χρήση του δημόσιου χρήματος· σημειώνει ότι θα συσταθεί ομάδα εργασίας στο πλαίσιο της διοργανικής προπαρασκευαστικής επιτροπής για θέματα που αφορούν τον κανονισμό υπηρεσιακής κατάστασης· εκφράζει επιδοκιμασία για την προθυμία του Ελεγκτικού Συνεδρίου να ευθυγραμμίσει τους κανόνες με τους ισχύοντες κανόνες της Επιτροπής, αλλά επαναλαμβάνει την κριτική που έχει ήδη διατυπωθεί σε προηγούμενα ψηφίσματα για την απαλλαγή σχετικά με τη νέα απόφαση του 2022 η οποία αφορά τα ταξίδια, τις αποστολές και τη χρήση των οδηγών και των αυτοκινήτων των Μελών και αντιβαίνει στη γενική αρχή ότι σε καμία περίπτωση δεν θα πρέπει να γίνεται χρήση του στόλου αυτοκινήτων εάν δεν έχει ως αποκλειστικό σκοπό την άσκηση των καθηκόντων των Μελών του Ελεγκτικού Συνεδρίου·
50.	σημειώνει ότι, το 2023, η Υπηρεσία Εσωτερικού Λογιστικού Ελέγχου (IAS) του Ελεγκτικού Συνεδρίου διατύπωσε 16 συστάσεις ελέγχου όσον αφορά τη δεοντολογία, τη δικτυακή πύλη για τη διαφάνεια, τις συγκρούσεις συμφερόντων για το προσωπικό, την επιτροπή δεοντολογίας και τα Μέλη του Ελεγκτικού Συνεδρίου· σημειώνει ότι από τις 16 συστάσεις, 5 συστάσεις είχαν ολοκληρωθεί έως τις 30 Ιουλίου 2024, 8 συστάσεις θα έχουν ολοκληρωθεί έως το τέλος του 2024, ενώ η ολοκλήρωση 3 συστάσεων έχει καθυστερήσει·
51.	εκφράζει την ικανοποίησή του για την επέκταση του πεδίου εφαρμογής των πληροφοριών που δημοσιεύονται σχετικά με τις αποστολές των Μελών, αλλά υπενθυμίζει το αίτημα του Κοινοβουλίου να παρέχει πληροφορίες σχετικά με τις αποστολές καθ’ όλη τη διάρκεια της θητείας των Μελών· εκφράζει την ικανοποίησή του για την αναθεώρηση του κώδικα δεοντολογίας των Μελών, ο οποίος απαγορεύει στα Μέλη να κατέχουν οποιαδήποτε τιμητική θέση σε πολιτική οργάνωση, υλοποιώντας το αίτημα του Κοινοβουλίου να μην διατηρούν τα Μέλη επίσημους πολιτικούς δεσμούς· σημειώνει ότι τα συμπεράσματα της έκθεσης εσωτερικού ελέγχου σχετικά με τη δεοντολογία προβλεπόταν να κοινοποιηθούν στην Πρόεδρο του ΕΚ και στον πρόεδρο της Επιτροπής Ελέγχου του Προϋπολογισμού το 3ο τρίμηνο του 2024, και καλεί το Ελεγκτικό Συνέδριο να κοινοποιήσει τα συμπεράσματα αυτά σε όλα τα μέλη της Επιτροπής Ελέγχου του Προϋπολογισμού· καλεί το Ελεγκτικό Συνέδριο να δημοσιεύει τις αποφάσεις απόρριψης σε περιπτώσεις στις οποίες Μέλη ή υπάλληλοι δηλώνουν συγκρούσεις συμφερόντων, διασφαλίζοντας μεγαλύτερη διαφάνεια στη διαδικασία ελέγχου·
52.	σημειώνει ότι όλα τα Μέλη του Ελεγκτικού Συνεδρίου έχουν την κύρια κατοικία τους στο Λουξεμβούργο, όπως απαιτείται από το άρθρο 10 του κώδικα δεοντολογίας για τα Μέλη και τα πρώην Μέλη του Ελεγκτικού Συνεδρίου·
53.	εκφράζει την ικανοποίησή του για το γεγονός ότι το Ελεγκτικό Συνέδριο αναθεώρησε την πολιτική για την πρόσβαση του κοινού στα έγγραφα, ανταποκρινόμενο στην εξέλιξη της ευρωπαϊκής νομολογίας, και απλοποίησε τη διαδικασία διεκπεραίωσης των αιτήσεων πρόσβασης σε έγγραφα και των επιβεβαιωτικών αιτήσεων· υπενθυμίζει το γεγονός ότι η εφαρμογή της σκανδιναβικής αρχής της πρόσβασης του κοινού σε επίσημα αρχεία στην Ένωση αποτελούσε προϋπόθεση για την προσχώρηση ορισμένων κρατών μελών στην Ένωση και υπογραμμίζει το γεγονός ότι η μη εκπλήρωσή της θα έβλαπτε τη φήμη της Ένωσης ως κοινότητας που βασίζεται στο κράτος δικαίου·
54.	εκφράζει τη λύπη του για το γεγονός ότι ένας ετήσιος κατάλογος συμβάσεων που υπερβαίνουν το όριο της οδηγίας (>140 000 EUR για υπηρεσίες/προμήθειες >5 382 000 EUR για έργα) ο οποίος ολοκληρώθηκε το 2023 δεν είναι διαθέσιμος στον ιστότοπο του Ελεγκτικού Συνεδρίου· καλεί το Ελεγκτικό Συνέδριο να δημοσιεύσει τον εν λόγω κατάλογο ως χωριστό έγγραφο χωρίς περιττή καθυστέρηση και να διασφαλίσει την φιλική προς τον χρήστη πρόσβαση σε αυτόν·
55.	επικροτεί και αναμένει με ενδιαφέρον την ενοποίηση από το Ελεγκτικό Συνέδριο όλων των εσωτερικών κανόνων της στρατηγικής για την καταπολέμηση της απάτης σε ένα κοινό έγγραφο·
56.	εξακολουθεί να απορρίπτει το σκεπτικό του Ελεγκτικού Συνεδρίου για την απόφασή του να μην προσχωρήσει στο Μητρώο Διαφάνειας, δεδομένου ότι δεν έχει έννομο συμφέρον να επηρεάσει τη λήψη αποφάσεων και ότι ο ρόλος του περιορίζεται στην παροχή στοιχείων και αντικειμενικής ανατροφοδότησης σχετικά με τα προγράμματα της Ένωσης· σημειώνει ότι όλες οι εκθέσεις του Ελεγκτικού Συνεδρίου είναι διαθέσιμες στο κοινό και το περιεχόμενο τους έχει επιβεβαιωθεί από τους ελεγχόμενους· επαναλαμβάνει την έντονη έκκλησή του προς το Ελεγκτικό Συνέδριο να προσχωρήσει στο Μητρώο Διαφάνειας της ΕΕ, προκειμένου να τηρεί τις βασικές αρχές της διαφάνειας, χωρίς ταυτόχρονα να παρεμποδίζεται η πλήρης ανεξαρτησία του Ελεγκτικού Συνεδρίου·
57.	ενθαρρύνει θερμά το Ελεγκτικό Συνέδριο να επανεξετάσει την θέση του σχετικά με το Μητρώο Διαφάνειας της ΕΕ, το οποίο θεσπίστηκε με τη διοργανική συμφωνία της 20ής Μαΐου 2021 μεταξύ του Ευρωπαϊκού Κοινοβουλίου, του Συμβουλίου της Ευρωπαϊκής Ένωσης και της Ευρωπαϊκής Επιτροπής, σχετικά με ένα υποχρεωτικό μητρώο διαφάνειας·
58.	εκφράζει ικανοποίηση για τη σημαντική πρόοδο που σημειώθηκε το 2023 όσον αφορά τη δημιουργία του οικοσυστήματος διαχείρισης εγγράφων (DOME), δηλαδή την παράδοση και εφαρμογή μέσω συγκεκριμένων διαδικασιών έγκρισης εγγράφων τόσο της νέας ηλεκτρονικής υπογραφής όσο και της βασικής ενότητας έγκρισης για το PASS (Διαδικασία έγκρισης, υπογραφής και αποστολής εγγράφων)· ενθαρρύνει το Ελεγκτικό Συνέδριο να επιδιώξει περαιτέρω τους στόχους του για την ψηφιοποίηση των ροών εργασίας της επανεξέτασης και της έγκρισης και τη βελτίωση της αποτελεσματικότητάς τους·
59.	σημειώνει ότι το Ελεγκτικό Συνέδριο συνέχισε να συμμετέχει ενεργά στην ομάδα αναδυόμενης τεχνολογίας της διοργανικής επιτροπής για τον ψηφιακό μετασχηματισμό· σημειώνει ότι η ομάδα DATA (Data and Technology for Audit) που συγκροτήθηκε το 2021 συνέχισε τις εργασίες της σχετικά με την εφαρμογή του σχεδίου ανάπτυξης με σκοπό την καλύτερη αξιοποίηση της τεχνολογίας προς υποστήριξη των στόχων ελέγχου του Ελεγκτικού Συνεδρίου· σημειώνει ειδικότερα την εκπόνηση ανάλυσης των ευκαιριών και των προκλήσεων που συνεπάγεται η ΤΝ για το Ελεγκτικό Συνέδριο και το ελεγκτικό του έργο· υπενθυμίζει ότι είναι σημαντικό να βελτιωθεί η ψηφιοποίηση του ελεγκτικού έργου· εκφράζει την ικανοποίησή του για όλες τις προσπάθειες προς αυτή την κατεύθυνση που εξακολουθεί να καταβάλλει το Ελεγκτικό Συνέδριο και οι οποίες, σε συνδυασμό με τον αυξημένο αριθμό επιτόπιων επισκέψεων, συνθέτουν ένα σύστημα αποτελεσματικού και ακριβούς ελεγκτικού έργου·
Ψηφιοποίηση, κυβερνοασφάλεια και προστασία δεδομένων
60.	επαινεί το Ελεγκτικό Συνέδριο για την ικανοποιητική πρόοδο που έχει επιτύχει όσον αφορά την εφαρμογή του σχεδίου κυβερνοασφάλειας για την περίοδο 2022-2024 κατά την τελευταία διετία· σημειώνει ότι επτά από τα καθήκοντα υψηλής προτεραιότητας έχουν ολοκληρωθεί, έξι βρίσκονται σε εξέλιξη και ένα έχει ανασταλεί· σημειώνει ότι δύο από τα καθήκοντα μέσης προτεραιότητας έχουν ολοκληρωθεί, τέσσερα βρίσκονται σε εξέλιξη και τρία δεν έχουν ακόμη ξεκινήσει·
61.	εκφράζει εκτίμηση για το γεγονός ότι μεταξύ εκείνων που ολοκληρώθηκαν συγκαταλέγονται τα ακόλουθα καθήκοντα:
1.	η ανάπτυξη λύσης EDR για τα τελικά σημεία και η υιοθέτηση λύσης XDR με βάση το υπολογιστικό νέφος που συσχετίζει την τηλεμετρία που αποστέλλεται από τους παράγοντες του EDR με δεδομένα πληροφοριών για απειλές από διάφορες πηγές για τον εντοπισμό δεικτών παραβίασης·
2.	η αναμόρφωση της αρχιτεκτονικής και της διαμόρφωσης της πλατφόρμας SIEM, η οποία έχει βελτιώσει τις επιδόσεις και την αξιοπιστία του συστήματος, σε συνδυασμό με πρόσθετες πηγές αρχείων καταγραφής που έχουν προστεθεί για την ενίσχυση της παρακολούθησης της ασφάλειας του περιβάλλοντος ΤΠ·
3.	η αντικατάσταση των συσκευών VPN για εξ αποστάσεως πρόσβαση με υπηρεσία SASE μηδενικής εμπιστοσύνης βασισμένη στο υπολογιστικό νέφος, η οποία μειώνει την επιφάνεια επίθεσης και επιτρέπει την ολοκληρωμένη εξ αποστάσεως πρόσβαση σε εφαρμογές·
4.	η ενίσχυση της προστασίας από απειλές μέσω ηλεκτρονικού ταχυδρομείου με τη δημιουργία νέων χαρακτηριστικών στα φίλτρα ασφαλείας του ηλεκτρονικού ταχυδρομείου που επιτρέπουν τη βελτίωση του εντοπισμού τόσο των ανεπιθύμητων ηλεκτρονικών μηνυμάτων όσο και των κακόβουλων συνημμένων·
5.	η εκτέλεση τεστ στυλογράφων των τμημάτων του Ελεγκτικού Συνεδρίου που είναι εκτεθειμένα στο διαδίκτυο·
6.	η ανάπτυξη εργαλείου λογισμικού για την προστασία της εμπιστευτικότητας ευαίσθητων πληροφοριών που διαβιβάζονται σε αρχεία κοινής χρήσης·
62.	παροτρύνει το Ελεγκτικό Συνέδριο να αναπτύξει ένα πλαίσιο ελέγχου της κυβερνοασφάλειας για τα θεσμικά όργανα και τους οργανισμούς της ΕΕ, το οποίο να διασφαλίζει εναρμονισμένα πρότυπα ασφάλειας και μέτρα ανθεκτικότητας έναντι κυβερνοαπειλών·
63.	σημειώνει με ικανοποίηση ότι το Ελεγκτικό Συνέδριο διενεργεί τουλάχιστον τρεις ασκήσεις προσομοίωσης ηλεκτρονικού «ψαρέματος» ετησίως για την ευαισθητοποίηση των χρηστών σχετικά με την εν λόγω κυβερνοαπειλή· σημειώνει, επιπλέον, ότι το Ελεγκτικό Συνέδριο διενεργεί ολοκληρωμένη εκτίμηση κινδύνου για την κυβερνοασφάλεια ανά τριετία· προτείνει στο Ελεγκτικό Συνέδριο να οργανώνει σε τακτική βάση υποχρεωτική κατάρτιση ολόκληρου του προσωπικού σχετικά με τις κυβερνοαπειλές, συμπεριλαμβανομένων ορθών πρακτικών για την ασφαλή χρήση της ΤΝ·
64.	σημειώνει με ανακούφιση ότι δεν υπήρξε κανένα ίχνος απόσπασης δεδομένων ή πλευρικής κίνησης του εισβολέα σε άλλα συστήματα ΤΠ του Ελεγκτικού Συνεδρίου κατά τη διάρκεια του κυβερνοπεριστατικού του Ιουλίου του 2023, όταν μία από τις περιμετρικές πύλες ασφαλείας υπονομεύθηκε από την εκμετάλλευση ενός τρωτού σημείου του λογισμικού· σημειώνει ότι η τρωτότητα του λογισμικού είχε αποκαλυφθεί από τον πωλητή δύο μόλις ημέρες πριν από το περιστατικό·
65.	επαινεί το έργο της Υπηρεσίας Κυβερνοασφάλειας για τα θεσμικά και λοιπά όργανα και τους οργανισμούς της Ένωσης (CERT-ΕΕ), η οποία κοινοποίησε στο Ελεγκτικό Συνέδριο το περιστατικό, βοήθησε στη διερεύνηση της εμβέλειάς του και διενήργησε εγκληματολογική ανάλυση· σημειώνει ότι, στον απόηχο του περιστατικού, το Ελεγκτικό Συνέδριο επανέφερε ένα καθαρό εφεδρικό σύστημα και εφάρμοσε την επικαιροποίηση λογισμικού που αποκατέστησε τα τρωτά σημεία τα οποία εκμεταλλεύτηκε ο δράστης της επίθεσης· σημειώνει, επιπλέον, ότι τις εβδομάδες που ακολούθησαν το Ελεγκτικό Συνέδριο εφάρμοσε σταδιακά ορισμένα πρόσθετα προληπτικά μέτρα που συνέστησε η CERT-ΕΕ στις συσκευές με σκοπό να διασφαλιστεί η εξάλειψη κάθε πιθανού ίχνους του κακόβουλου λογισμικού που δεν εντοπίσθηκε·
66.	σημειώνει με ικανοποίηση ότι το Ελεγκτικό Συνέδριο επανεξέτασε και επικαιροποίησε το σχέδιο αντιμετώπισης περιστατικών κυβερνοασφάλειας το 2023 και δημιούργησε ένα έντυπο για την καταγραφή τέτοιων περιστατικών στο εργαλείο διαχείρισης υπηρεσιών ΤΠ· επισημαίνει το γεγονός ότι κατά την κατάρτιση αυτού του εντύπου συνεκτιμήθηκαν τα διδάγματα που αντλήθηκαν από το περιστατικό του Ιουλίου του 2023, καθώς αποσκοπούσε στη συλλογή όλων των πληροφοριών που θα μπορούσαν να είναι χρήσιμες για τον χειρισμό ενός περιστατικού κυβερνοασφάλειας·
Κτίρια
67.	σημειώνει ότι, το 2023, ολοκληρώθηκαν οι εργασίες για την αναβάθμιση των τεχνικών εγκαταστάσεων σε όλους τους ορόφους του κτιρίου K2 και τη βελτιστοποίηση της χρήσης των κοινών χώρων του· σημειώνει ότι το Ελεγκτικό Συνέδριο έχει δεσμεύσει 6 445 635,82 EUR από συνολικό προϋπολογισμό 6 902 185,54 EUR· συγχαίρει το Ελεγκτικό Συνέδριο για το γεγονός ότι δεν υπερέβη τον εκτιμώμενο προϋπολογισμό· καλεί τα άλλα θεσμικά όργανα της Ένωσης να ακολουθήσουν την υποδειγματική δημοσιονομική διαχείριση του Ελεγκτικού Συνεδρίου·
68.	εκφράζει εκτίμηση για το γεγονός ότι, τον Φεβρουάριο του 2023, παραδόθηκαν τα αποτελέσματα του ελέγχου προσβασιμότητας όλων των κτιρίων του Ελεγκτικού Συνεδρίου για την κάλυψη των αναγκών των ατόμων με μειωμένη κινητικότητα ή άλλες αναπηρίες, ο οποίος διενεργήθηκε από εξωτερικό σύμβουλο· σημειώνει ότι ο έλεγχος κάλυψε και τα τρία κτίρια, τους κοινόχρηστους χώρους, τους χώρους στάθμευσης αυτοκινήτων και άλλους χώρους· έχει επίγνωση του γεγονότος ότι οι προτεινόμενες δράσεις επανεξετάζονται και υπό κανονικές συνθήκες θα αποτελέσουν αντικείμενο συγκεκριμένου έργου, αλλά ότι η υλοποίησή τους θα εξαρτηθεί σε μεγάλο βαθμό από τη διαθεσιμότητα του προϋπολογισμού·
Περιβάλλον και βιωσιμότητα
69.	σημειώνει ότι, το 2023, το Ελεγκτικό Συνέδριο επένδυσε μεγάλο μέρος των προσπαθειών του για μείωση των περιβαλλοντικών επιπτώσεων σε μέτρα εξοικονόμησης ενέργειας, όπως η αντικατάσταση των παραδοσιακών λαμπτήρων με LED, η μείωση του αριθμού των ωρών εξαερισμού και η αναμόρφωση ορισμένων τεχνικών συστημάτων στα κτίριά του· σημειώνει, επιπλέον, ότι το Ελεγκτικό Συνέδριο θέσπισε ειδικά μέτρα εξοικονόμησης ενέργειας το καλοκαίρι του 2023, τα οποία μείωσαν την κατανάλωση ηλεκτρικής ενέργειας κατά 12 % σε σύγκριση με το καλοκαίρι του 2022, με αποτέλεσμα εξοικονόμηση 26 976 EUR·
70.	σημειώνει ότι, το 2023, το Ελεγκτικό Συνέδριο υπέγραψε συμφωνία με τις αρχές του Λουξεμβούργου για τη θέσπιση σχεδίου κινητικότητας· προσβλέπει σε επικαιροποιήσεις σχετικά με την εν λόγω πρωτοβουλία·
Διοργανική συνεργασία
71.	επισημαίνει το γεγονός ότι, το 2023, οι ελεγκτές του Ελεγκτικού Συνεδρίου πέρασαν 1 370 ημέρες στα θεσμικά και λοιπά όργανα και οργανισμούς της Ένωσης και σε διάφορους διεθνείς οργανισμούς και ιδιωτικές ελεγκτικές εταιρείες, σε σύγκριση με 945 ημέρες το 2022·
72.	ζητεί την επισημοποίηση ενός ετήσιου διοργανικού διαλόγου μεταξύ του Ελεγκτικού Συνεδρίου, του Ευρωπαϊκού Κοινοβουλίου, του Συμβουλίου και της Επιτροπής σχετικά με τον δημοσιονομικό έλεγχο, με σκοπό να διασφαλιστούν η συστηματική παρακολούθηση των πορισμάτων των λογιστικών ελέγχων και η βελτιωμένη εποπτεία των δαπανών της ΕΕ·
73.	υπενθυμίζει για άλλη μια φορά ότι η αποτελεσματική συνεργασία μεταξύ του Ελεγκτικού Συνεδρίου και της Επιτροπής θα παραμείνει περιορισμένη, εκτός εάν η Επιτροπή εγκρίνει τη μεθοδολογία του Ελεγκτικού Συνεδρίου για την αξιολόγηση των ποσοστών σφάλματος, η οποία βασίζεται σε ανεξάρτητη και ολοκληρωμένη αξιολόγηση όλων των παραβιάσεων των κανόνων, σε αντίθεση με την εστίαση της Επιτροπής σε ανακτήσιμα σφάλματα·
74.	εκφράζει την ικανοποίησή του για το γεγονός ότι το Ελεγκτικό Συνέδριο συνεργάζεται στενά τόσο με την OLAF όσο και με την Ευρωπαϊκή Εισαγγελία, μεταξύ άλλων με τη διοργάνωση εργαστηρίων και εκδηλώσεων ευαισθητοποίησης και με την ανταλλαγή γνώσεων και εμπειριών· σημειώνει επιπλέον ότι το Ελεγκτικό Συνέδριο, το 2023, διαβίβασε 20 υποθέσεις εικαζόμενης απάτης στην OLAF και 17 υποθέσεις στην Ευρωπαϊκή Εισαγγελία· τονίζει τη θέση του ότι όλες οι υπόνοιες απάτης θα πρέπει να παραπέμπονται άμεσα στην OLAF και την Ευρωπαϊκή Εισαγγελία για διεξοδική έρευνα·
75.	καλεί το Ελεγκτικό Συνέδριο να θεσπίσει έναν διαρθρωμένο μηχανισμό συνεργασίας για τον εντοπισμό της απάτης με την OLAF και την Ευρωπαϊκή Εισαγγελία, που θα συμπεριλαμβάνει συμφωνίες ανταλλαγής δεδομένων σε πραγματικό χρόνο και μια κοινή προσέγγιση όσον αφορά τον έλεγχο των τομέων χρηματοδότησης υψηλού κινδύνου της ΕΕ·
76.	είναι πεπεισμένο ότι ένα ενιαίο ολοκληρωμένο σύστημα ΤΠ για την εξόρυξη δεδομένων και τη βαθμολόγηση κινδύνου θα μπορούσε να αποτελέσει πολύτιμη πηγή δεδομένων, γεγονός που θα επέτρεπε στο Ελεγκτικό Συνέδριο, την OLAF και την Ευρωπαϊκή Εισαγγελία να ενισχύσουν τις προσπάθειές τους για λογιστικούς και άλλους ελέγχους· τονίζει ότι θα πρέπει να παρασχεθεί απεριόριστη πρόσβαση στο σύστημα αυτό και στα δεδομένα που περιέχει, ότι δεν θα πρέπει να επιβληθούν αδικαιολόγητοι περιορισμοί στην εν λόγω πρόσβαση και ότι η διερεύνηση και η χρήση περαιτέρω ψηφιακών εργαλείων και αναδυόμενων τεχνολογιών θα πρέπει να επιτραπεί αμέσως στο πλαίσιο των ελέγχων του Ελεγκτικού Συνεδρίου·
77.	εκφράζει τη λύπη του για το γεγονός ότι, παρά τη βελτιωμένη πρόσβαση σε έγγραφα και πληροφορίες της ΕΤΕπ, το Ελεγκτικό Συνέδριο δεν διαθέτει εντολή ελέγχου των πράξεων που χρηματοδοτούνται με ίδια κεφάλαια της ΕΤΕπ· ζητεί να ανατεθεί η εν λόγω εντολή στο Ελεγκτικό Συνέδριο, δεδομένης της αποστολής της ΕΤΕπ να υλοποιεί τους στόχους της Ένωσης και του αυξανόμενου ρόλου της στο οικονομικό και πολιτικό τοπίο της Ένωσης, ο οποίος υπερβαίνει τη χρήση του προϋπολογισμού της Ένωσης για τη διασφάλιση των δραστηριοτήτων της· επισημαίνει την ειδική έκθεση αριθ. 05/2023 του Ελεγκτικού Συνεδρίου με τίτλο «Χρηματοδοτικό τοπίο της ΕΕ – Ανομοιογενές σύνολο που απαιτεί περαιτέρω απλούστευση και υποχρέωση λογοδοσίας», στην οποία το Ελεγκτικό Συνέδριο δήλωσε ότι θα πρέπει να θεσπιστεί εντολή δημόσιου ελέγχου για όλα τα είδη χρηματοδότησης των πολιτικών της Ένωσης·
78.	σημειώνει ότι, το 2023, το Ελεγκτικό Συνέδριο παρουσίασε 29 ειδικές εκθέσεις, 1 επισκόπηση και 1 γνώμη σε 22 διαφορετικές επιτροπές και ομάδες εργασίας του οργάνου· σημειώνει περαιτέρω ότι το ίδιο έτος οι εκπρόσωποι του Ελεγκτικού Συνεδρίου συμμετείχαν σε 23 συνεδριάσεις που επικεντρώθηκαν στην απαλλαγή του προϋπολογισμού της Ένωσης για τα οικονομικά έτη 2021 και 2022·
79.	σημειώνει με ικανοποίηση ότι τα Μέλη και η διοίκηση του Ελεγκτικού Συνεδρίου επέδειξαν ενεργό συμμετοχή το 2023, παρουσιάζοντας το έργο τους σε 120 συνεδριάσεις με εθνικές κυβερνήσεις και κυβερνητικούς φορείς σε 25 κράτη μέλη, στην πλειονότητα των οποίων συμμετείχαν υπουργοί ή υπουργεία οικονομικών· σημειώνει περαιτέρω ότι, κατά το ίδιο έτος, τα Μέλη και το προσωπικό του Ελεγκτικού Συνεδρίου παρουσίασαν το έργο τους σε 91 συνεδριάσεις με εθνικά ή περιφερειακά κοινοβούλια σε 19 κράτη μέλη, κυρίως μέσω επιτροπών επικεντρωμένων σε δημοσιονομικά, οικονομικά, ελεγκτικά ή ενωσιακά θέματα· παροτρύνει το Ελεγκτικό Συνέδριο να εντείνει τη συνεργασία του με τις κυβερνήσεις των χωρών με τα υψηλότερα ποσοστά σφάλματος, προωθώντας την ενίσχυση του διαλόγου και της συνεργασίας προκειμένου να αντιμετωπιστούν αποτελεσματικά τα εν λόγω ζητήματα·
Επικοινωνία
80.	σημειώνει ότι, το 2023, ο προϋπολογισμός που διατέθηκε για τις δραστηριότητες επικοινωνίας και προώθησης του Ελεγκτικού Συνεδρίου ανήλθε σε 225 000 EUR, με ποσοστό χρησιμοποίησης 81,13 % (182 549,84 EUR)· σημειώνει ότι το μεγαλύτερο μέρος του προϋπολογισμού δαπανήθηκε τόσο για υπηρεσίες παρακολούθησης των μέσων ενημέρωσης (81 650 EUR) όσο και για δράσεις που αφορούν τον Τύπο (12 348 EUR), καθώς και για δαπάνες που αφορούν τις σχέσεις με συμφεροντούχους, οι οποίες περιλάμβαναν κυρίως το κόστος μιας πλατφόρμας πληροφοριών σχετικά με τις πολιτικές (57 891 EUR), των δραστηριοτήτων επικοινωνίας (28 002,88 EUR), των μέσων κοινωνικής δικτύωσης (1 486,52 EUR) και των δημοσιεύσεων (1 171,44 EUR)·
81.	υποστηρίζει θερμά τον αυξανόμενο αντίκτυπο της στρατηγικής του Ελεγκτικού Συνεδρίου για τα μέσα ενημέρωσης, η οποία είχε ως αποτέλεσμα την καταγραφή περισσότερων από 22 000 διαδικτυακών άρθρων στον Τύπο σχετικά με τις εκθέσεις ελέγχου του και άλλες δημοσιεύσεις του Ελεγκτικού Συνεδρίου γενικότερα, επιβεβαιώνοντας έτσι την ανοδική τάση κάλυψης που παρατηρήθηκε τα τελευταία χρόνια (2022: 20 000· 2021: 18 000)· επισημαίνει ότι οι σχεδόν 54 000 αναρτήσεις στα μέσα κοινωνικής δικτύωσης μαρτυρούν τη συνεχιζόμενη αύξηση του ενδιαφέροντος, με τους αριθμούς για το 2022 να είναι ακραίοι (2022: 110 000; 2021: 49 000);
82.	εκφράζει επιδοκιμασία για το γεγονός ότι το 2023, το Ελεγκτικό Συνέδριο δημοσίευσε 45 δελτία Τύπου σε 24 γλώσσες της ΕΕ, καθώς και διάφορα ενημερωτικά σημειώματα, αναγγελίες προς τα μέσα ενημέρωσης και έτοιμες προς χρήση ηχητικές δηλώσεις σε ορισμένες γλώσσες· σημειώνει επιπλέον, ότι το Ελεγκτικό Συνέδριο διοργάνωσε 21 διαδικτυακές ενημερώσεις Τύπου και 6 επιπλέον ενημερώσεις για συγκεκριμένες χώρες σχετικά με την ετήσια έκθεση· επισημαίνει ότι, συνολικά, οι ενημερώσεις του Ελεγκτικού Συνεδρίου προσέλκυσαν 590 δημοσιογράφους, οι περισσότεροι από τους οποίους εκπροσωπούσαν μεγάλα μέσα ενημέρωσης στα κράτη μέλη·
83.	σημειώνει με ικανοποίηση ότι, το 2023, το Ελεγκτικό Συνέδριο εγκαινίασε έναν νέο ιστότοπο, ο οποίος δέχθηκε πάνω από ενάμισι εκατομμύριο επισκέψεις, με περίπου 700 000 μοναδικούς επισκέπτες, αριθμός που αντιπροσωπεύει αύξηση άνω του 14 % σε σύγκριση με το 2022· εκφράζει επιδοκιμασία για το γεγονός ότι, έως το τέλος του 2023, οι τρεις βασικοί λογαριασμοί του Ελεγκτικού Συνεδρίου σε μέσα κοινωνικής δικτύωσης [Χ (πρώην Twitter), LinkedIn και Facebook] είχαν προσελκύσει πάνω από 48 000 ακόλουθους, αριθμός που σημαίνει αύξηση σε σχέση με τις 45 000 το 2022 και τις 39 000 το 2021·
84.	εκφράζει ιδιαίτερη επιδοκιμασία για το γεγονός ότι το Ελεγκτικό Συνέδριο αξιολογεί τον πιθανό αντίκτυπο και τη χρησιμότητα του έργου του με βάση τον τρόπο με τον οποίο αυτά γίνονται αντιληπτά από όσους διαβάζουν τις εκθέσεις του στο Ευρωπαϊκό Κοινοβούλιο, στο Συμβούλιο, στην Επιτροπή, στους οργανισμούς τις ΕΕ, στις μόνιμες αντιπροσωπείες των κρατών μελών, στους διάφορους οργανισμούς και στα ΑΟΕ των κρατών μελών, σε ΜΚΟ, στην πανεπιστημιακή κοινότητα, στα μέσα ενημέρωσης και αλλού· σημειώνει, εν προκειμένω, ότι, από το 2018, το Ελεγκτικό Συνέδριο πραγματοποιεί ανωνυμοποιημένες ηλεκτρονικές έρευνες, με τις οποίες ζητά από τους αναγνώστες να του παράσχουν αναπληροφόρηση σχετικά με την ποιότητα επιλεγμένων εκθέσεων και να διατυπώσουν γενικές προτάσεις σχετικά με το έργο του· τονίζει ότι, το 2023, το 85 % των περίπου 1 060 συμμετεχόντων έκρινε τις εκθέσεις του Ελεγκτικού Συνεδρίου χρήσιμες για τις εργασίες του, ενώ το 78 % τις θεώρησε επιδραστικές.

